
RAPORT DE SPECIALITATE
cu privire la aprobarea

modalității de valorificare a unui volum brut de masă lemnoasă de 312,28 mc, din fondul forestier proprietatea publică a municipiului Câmpulung Moldovenesc 

INIȚIATOR PROIECT DE HOTĂRÂRE: Primar, Negură Mihăiță

Analizând proiectul de hotãrâre cu privire la aprobarea modalității de valorificare a unui volum brut de masă lemnoasă de 312,28 mc, din fondul forestier proprietatea publică a municipiului Câmpulung Moldovenesc, precizăm urmãtoarele:


Prin Hotărârea Guvernului României numărul 715/2017 care aprobă Regulamentul de valorificare a masei lemnoase din fondul forestier proprietate publică, cu modificările și completările ulterioare, este obligatorie aprobarea de către Consiliul Local al municipiului modul de valorificare a masei lemnoase din fondul forestier proprietate publică a municipiului Câmpulung Moldovenesc  ca masă lemnoasă pe picior sau ca lemn  fasonat. 

Conform Legii numărul 331/2024 – Codul Silvic, începând cu data intrării în vigoare a prezentei legi, cel puțin 50% din lemnul recoltat din fondul forestier proprietate publică se valorifică ca lemn fasonat situat în depozitele pentru materiale lemnoase.
În prezent, în fondul forestier proprietate a municipiului, există o partidă de masă lemnoasă marcată în vederea exploatării cu un volum brut de 312,28 mc pentru care trebuie stabilit modul de valorificare.
Au fost propuse pentru a fi valorificată ca masă lemnoasă pe picior următoarea partidă:
	Nr. crt.
	Ocolul silvic administrator
	Unitate

de producție
	Partida numărul
	Natura de produse
	Volum de lemn Brut

(mc)

	1
	Ocolul Silvic Iacobeni
	I Câmpulung Moldovenesc
	9116/ 2600029000890
	Accidentale I
	312,28

	Volum total
	
	312,28


La propunerea partizi ca să fie valorificată ca și masă lemnoasă pe picior s-a avut în vedere faptul că aceasta este suprapusă peste partida 9100/ 250002900300 contractată de S.C Austro Somes Trading S.R.L.

Partida suprapusă numărul 9116/ 2600029000890 a fost constituită în scopul creării unui drum de tractor ce va deservi exploatării și evacuării materialului lemnos din partida 9100/ 2500029003000.
 Pentru partida 9100/ 250002900300 s-a stabilit modul de valorificare ca masă lemnoasă pe picior  prin HCL nr. 6/2026 cu privire la aprobarea modalităților de valorificare a unui volum brut de masă lemnoasă de 8645.61 mc, din fondul forestier proprietatea publică a municipiului Câmpulung Moldovenesc, drept urmare pentru partida suprapusă nu putem stabili alt mod de valorificare. 

Vânzarea partizii 9116/ 2600029000890  suprapusă peste partida 9100/ 2500029003000, se va face prin negociere,  conform HCL 54/2023 cu privire la modul de valorificare a masei lemnoase din fondul forestier proprietatea publică a municipiului Câmpulung Moldovenesc modificată prin HCL 43/2025.
În anul 2026 un volum de 7897,83 mc a fost aprobat valorificării ca masă lemnoasă pe picior și un volum de 5870,12 mc a fost aprobat valorificării ca lemn fasonat. 

Luând în calcul volumele aprobate la exploatare de la începutul anului 2026 până în prezent la care se adaugă volumul propus spre exploatare în prezentul proiect de hotărâre se valorifică ca lemn fasonat un procent de 41,69%.
Urmează ca parte din partizile puse în valoare în viitor  să fie valorificate ca și lemn fasonat astfel încât să realizăm procentul de minim 50% necesar valorificării masei lemnoase ca și lemn fasonat.

Având în vedere precizările de mai sus, considerăm proiectul de hotărâre oportun și necesar. 

